Valsts sabiedrība ar ierobežotu atbildību

**„ Slimnīca „ Ģintermuiža ” „**

Reģistrācijas Nr. 40003407396

**sakarā ar darbības paplašināšanos**

**ārstniecisko un sociālās rehabilitācijas pakalpojumu jomā,**

**aicina pievienoties profesionāļu komandai**

**AUDIOLOGOPĒDU**

( Profesijas kods 2266 01 )

**Prasības**

1. Profesionālais bakalaura grāds veselības aprūpē ar audiologopēda kvalifikāciju.
2. Latvijas Ārstniecības personu profesionālo organizāciju savienības izsniegtais sertifikāts, kas apliecina patstāvīgas praktizēšanas spējas audiologopēda specialitātē.
3. Reģistrācija Ārstniecības personu valsts reģistrā audiologopēda specialitātē.
4. Prasme atbildīgi organizēt savu darbu un strādāt starpprofesionāļu komandā.
5. Labas saskarsmes, komunikācijas un sadarbības prasmes.
6. Valsts valodas zināšanas augstākajā pakāpē.
7. Spēja izmantot mūsdienu informācijas tehnoloģijas dokumentācijai, komunikācijai un informācijas apstrādei.
8. Vēlamas krievu un angļu valodas zināšanas sarunvalodas līmenī veiksmīgai saziņai ar pacientu.

**Galvenie pienākumi**

1. Patstāvīgi veikt pacientu/klientu komunikācijas spēju, runas/valodas, fonācijas un rīšanas traucējumu novērtēšanu, diagnostiku, korekciju, terapiju un rehabilitāciju personām jebkurā vecumā.
2. Formulēt audiologopēda atzinumu, analizējot un kritiski izvērtējot pieejamo atbilstošo informāciju un iegūtos izmeklēšanas rezultātus.
3. Plānot un realizēt ārstēšanas procesu, pielietojot dažādas ārstēšanas metodes, kuru izvēle balstīta uz to efektivitāti, pieejamību un individuālo piemērotību.
4. Veidot individuālus terapijas realizēšanai nepieciešamos metodiskos materiālus, ko izmantot audiologopēda darba praksē, atbilstoši konkrētā pacienta spējām un vajadzībām.
5. Veikt konsultatīvo un profilaktisko darbu.
6. Piedalīties multiprofesionālas rehabilitācijas komandas darbā, sadarboties ar citiem profesionāļu komandas dalībniekiem.
7. Dokumentēt terapijas procesu, ievērojot medicīnisko dokumentu pārvaldības prasības.

**Piedāvājam**

1. Labus darba apstākļus mūsdienīgā, sakārtotā vidē.

2. Profesionālus un atsaucīgus kolēģus.

3. Diennakts apdrošināšanu pret nelaimes gadījumiem, 5 apmaksātas papildatvaļinājuma dienas, būtisku atlaidi transportlīdzekļa vadītāja medicīniskajai komisijai, u.c. slimnīcas darba koplīgumā darbiniekiem garantētās priekšrocības.

4. Darba laikā bezmaksas autostāvvietu slimnīcas teritorijā.

5. Normālo vai nepilno darba laiku.

6. Atalgojumu mēnesī **1400 EUR** pirms nodokļu nomaksas ( normālā darba laika ietvaros).

 7. Ikmēneša piemaksu par darba stāžu ārstniecības jomā un īpaša riska

 apstākļos.

8. Darba līgumu uz nenoteiktu laiku.

Motivētu pieteikuma vēstuli ar profesionālās darbības aprakstu (CV) un izglītību apliecinošā dokumenta kopiju lūdzam sūtīt elektroniski uz e-pastu personals@gintermuiza.lv

ar norādi „ AUDIOLOGOPĒDS ” vai iesniegt personīgi VSIA “Slimnīca “Ģintermuiža” “ personāla nodaļā Filozofu ielā 69 ( administratīvais korpuss, 2.stāvs, 38. kabinets), Jelgavā, LV-3008

**līdz 2020. gada 2. janvārim.**

Tālrunis uzziņām: 63024864

Informējam, ka jūsu pieteikuma dokumentos norādītie personas dati tiks apstrādāti, lai nodrošinātu personāla atlases konkursa norisi. Personas datu pārzinis: VSIA “Slimnīca “Ģintermuiža””, reģ. nr. 40003407396, Filozofu iela 69, Jelgava, LV-3008, tālrunis: 63007504. Pretendenta dati tiks dzēsti 7 mēnešus pēc to iesniegšanas.